หุ้นเช้าปิดบวก 9.57 จุด
ดัชนีหุ้นพุ่งแรงตั้งแต่เปิดตลาดภาคเช้าจนไปแตะระดับสูงสุดที่ 1,599.23 จุด แต่ก็ยังไม่สามารถฝ่าแนวต้านจิตวิทยาสำคัญที่ 1,600 จุดได้ จนมาปิดที่ 1,596.36 จุด
15 มี.ค. 2556

ดัชนีหุ้นพุ่งแรงตั้งแต่เปิดตลาดภาคเช้าจนไปแตะระดับสูงสุดที่ 1,599.23 จุด แต่ก็ยังไม่สามารถฝ่าแนวต้านจิตวิทยาสำคัญที่ 1,600 จุดได้ จนมาปิดที่ 1,596.36 จุด นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) กล่าวว่า ตลาดหุ้นยืน 10 จุดได้ ดัชนีเข้าใกล้กรอบ 1,600 จุด แต่ยังข้ามไปไม่ได้ แรงหนุนมาจากดัชนีในภูมิภาคปรับตัวเชิงบวก หุ้นไทยวันนี้เทรดหุ้นขนาดเล็กสลับแบงก์ที่ปรับขึ้นมาน่าจะเป็นแรงซื้อคืนในกลุ่มธนาคารหลังจากทรงมาหลายวัน "ตอนนี้เป็นการหมุนเวียนสลับกลุ่มเล่น ปัจจัยบวกมาจากต่างประเทศล้วนๆ เป็นเงินต่างชาติที่ไหลเข้ามา" นายเกียรติก้อง กล่าว ทิศทางช่วงบ่ายดัชนีมีสิทธิที่จะไปแตะ 1,600 จุด แต่คงไม่ผ่านเพราะเป็นแนวต้านจิตวิทยาอาจมีการขายทำกำไรออกมาบ้าง อย่างเมื่อวานต่างชาติเริ่มขายบางตลาด เช่น อินโดนีเซีย ฟิลิปปินส์ ตรงนี้นักลงทุนกลัวว่าจะมีแรงขายออกมาให้กรอบแนวต้าน 1,600 จุด แนวรับ 1,590 จุด ขณะที่บล.ธนชาต ระบุว่า ช่วงนี้ตลาดหุ้นไทยยังอยู่ระหว่างการทดสอบแนวต้านที่ 1,600 จุด นำโดยหุ้นกลุ่มธนาคารขนาดใหญ่ คาดว่ากระแสเงินทุนจากการ Rebalance ตามดัชนี FTSE Global จะเป็นปัจจัยหนุให้ช่วงบ่ายวันนี้ มีโอกาสทะลุ 1,600 จุด ขณะที่การลงทุนในสัปดาห์หน้าคาดว่าจะยังมีปัจจัยสนับสนุนจาก 1.ความคาดหวังต่อการประชุม EU Summit ช่วงสุดสัปดาห์นี้ 2.การประชุม FOMC วันที่ 20 มี.ค.นี้ ที่คาดว่าจะมีการดำเนินนโยบาย QE ต่อไป และ 3.โอกาสที่ BOJ จะเพิ่มวงเงินซื้อคืนพันธบัตร ในการประชุม BOJ วันที่ 4 เม.ย.นี้ โดยเราคงเป้าหมายการปรับสูงขึ้นของ SET ระยะสัปดาห์ที่ 1,650-1,700 จุด ต่อไป หลักทรัพย์ที่มีมูลค่าการซื้อขายสูงสุด 5 อันดันแรก คือSUSCO    มูลค่าการซื้อขาย 1,734 ล้านบาท ปิดที่ 6.80  บาท เพิ่มขึ้น 0.80 บาท (+13.33%)TMB         มูลค่าการซื้อขาย 1,631 ล้านบาท ปิดที่ 2.88  บาท ราคาไม่เปลี่ยนแปลงBTS          มูลค่าการซื้อขาย 1,364 ล้านบาท ปิดที่  9.05  บาท เพิ่มขึ้น 0.25 บาท (+2.84%)CGS         มูลค่าการซื้อขาย 1,089 ล้านบาท ปิดที่  2.24  บาท เพิ่มขึ้น 0.33 บาท (+17.28%)SCB         มูลค่าการซื้อขาย 1,019 ล้านบาท ปิดที่ 184.50  บาท เพิ่มขึ้น 2.50 บาท (+1.37%)